《和李献甫见寄》
宋代·冯山

别肠回转似车轮，千里相忘一水滨。自愧卑飞徒衮衮，过蒙高水最恂恂。

已违兰养三经岁，犹恐瓜期再见春。趋府何当听约束，分为膏泽与乡民。

作者简介：宋普州安岳人，字允南。初名献能。时称鸿硕先生。嘉祐二年进士。熙宁末，为秘书丞、通判梓州。邓绾荐为台官，不就，退居二十年。后范祖禹荐于朝，官终祠部郎中。有《春秋通解》、《冯安岳集》。